"Setswana Puo ya Gae (HL)/P2 18 DBE/2022 SC/NSC POTSO 12: POTSO YA TLHAMO NTLHOMOLE MMUTLWA – OM Lobelo Ditlwaelo le ditsamaiso dingwe tsa segologolo di farologana thata le tsa botshelo jwa segompieno. Tshegetsa tlhagiso e, ka go sedifatsa se se neng se dirwa mo malobeng o ikaegile ka padi ya Ntlhomole Mmutlwa le se re itemogelang sona mo matshelong a rona gompieno. Boleele jwa tlhamo ya gago e nne mafoko a a ka nnang 400–450. [25] POTSO 13: DIPOTSO TSE DIKHUTSHWANE NTLHOMOLE MMUTLWA – OM Lobelo Buisa nopolo e e latelang, mme o arabe dipotso. NOPOLO D Matsetseleko ka nako eo, o ne a tsamatsamaya a tsentse mabogo mo kgwatlheng kgotsa kgetseng, e kete leburu le lekola tshimo ya lona ya maphutshe. Matsetseleko o ne a ba lemoga, a ntsha matsogo mo kgwatlheng kgotsa kgetseng, e kete motho a ipaakanyetsa go lwa. E rile go setse dikgato di le pedi gore ba fitlhe fa go ena, boraro jwa salela kwa morago. Ga atamela mosetsana a le mongwe fela. 5 Go bontsha sentle fa e le ene yo o emetsweng foo. Go ne go itemosa sentle gore, e rile a utlwa pitso, a laletsa tsala ya gagwe go ya nae kwa a bitswang gone. Mosetsana yo, e ne e le Palesa. O ne a fitlha a leba Matsetseleko mo matlhong, pele a mo dumedisa. Palesa o ne a sa itse kwa tshimologong gore o bitswa ke mang. Ke ka moo o ileng a laletsa Mmathapelo go mo tsamaisa tsela go bona gore ke mang 10 yo o ka tswang a mmitsa kwa lefelong leo a sa le itseng. Palesa o ne a nyema ditokololo, a tlhoka puo, tlhogo ya gagwe ya itotlela a ba a welwa ke letshogo le legolo. O ne a sa tshepe se matlho a gagwe a neng a mmontsha sona. Matsetseleko o ne a ntsha letsogo, a gogela Palesa gaufi le ena. 'Dumela Palesa, mothonyana wa me.' Puo ya ga Matsetseleko e ne e le kwa tlase thata, loleme lo 15 ngaparetse magalapa, a sa itse gore a simolole kae a feletse kae. Bobedi jo bo ne jwa nnela go tshwaratshwarana e kete batho ba bina mamodikwadikwane. Ba ne ba tlamparelana sebaka, dikeledi tsa ga Palesa di setse di rotha go tswa fa seledung. 'Matsetseleko, le bojaanong ga ke ise ke dumele gore ke bona wena,' Palesa o ne a bua jalo ka mowa o o kwa tlase tota, ka nako eo o ne 2 0 a kgomaretse Matsetseleko e kete sengaparile mo kausung ya modisa wa dikgomo. Boraro jo bo neng bo felegeditse Palesa foo, bo ne bo sa tlhole bo le teng foo. Bo nyeletse, go bontsha sentle fa bo lemogile gore maemo ga a sa ba letla gore ba bo ba le foo. Palesa o ne a leka ka ditsela tsotlhe go fetola Matsetseleko maikutlo, mme ga pala. O ne a a lopa Matsetseleko gore a mo itsise kwa a nnang gone, mme ena Palesa 25 o tlaa leka ka bojotlhe go dira seo sephiri, mme le gone o ne a tlholega. Matsetseleko o ne a tlhalosetsa Kgosi Kgololo gotlhe go a go boneng koo. Kwalololo e ileditswe Phetla"